"SETSWANA PUO YA GAE MEPHATO 4-6 • Bapisa diteng le diponelopele tsa gago • Dirisa setlhangwa go batla bokao jwa mafoko a o sa a itseng fela mo go kgonagalang teng, dirisa thanodi mo go sa kgonagaleng teng. • Bopa setshwantshokgopolo ka se o se buisang. • Tswelela go buisa le fa go na le karolo e o sa e tlhaloganyeng fale le fale. • Buisa karolo gape fa o sa e tlhaloganye gotlhelele. Buisetsa dikarolo tse di marara/tlhakanyang tlhogo kwa godimo, ka bonya kgotsa ka mekgwa e mebedi e e neetsweng. • Kopa mongwe go go thusa go tlhaloganya karolo e e thata. • Tlhakanya maduo a go buisa le go kwala dintlha tsa botlhokwa • Bontsha/akanya ka se o se buisitseng. Morago ga puiso: • Fa o batla go gakologelwa tshedimosetso e e kgethegileng, dira sethalo se se rulagantsweng kgotsa go baya dikakanyokgolo le dintlha tsa tshegetso sentle. • Go tsaya ditshwetso. • Go kwala tshobokanyo go go thusa go tlhalosa le go gakologelwa dikakanyokgolo. • Akanya le go kwala dipotso tse dišwa tse o nang le tsona ka setlhogo. • Ipotse gore a o fitlheletse maikaelelo a gago? • Go tlhaloganya – netefatsa go tlhaloganya ga gago ga setlhangwa • Tlhatlhoba- puo ya kgobelelo, nepagalo ya setlhangwa, boleng jwa setlhangwa. Atolosa go akanya ga gago – dirisa dikakanyo tse o di boneng mo setlhangweng. Go kwala le Go tlhagisa Go kwala ke sediriswa se se maatla sa tlhaeletsano go letla barutwana go bopa le go tlhaeletsana dikgopolo le dikakanyo ka tomagano .Go kwala kgapetsakgapetsa go kgabaganya maemo a a farologaneng, ditiro le dirutwa go kgontsha barutwana go tlhaeletsana ka mokgwa wa tirisano le boitlhamedi. Go kwala go go nolofaditsweng ka go dirisa matlhomeso a go kwala, go ntsha /tlhagisa bakwadi ba ba nonofileng, ba ba kgonang go fetoga bonolo le ba ba tla kgonang go dirisa dikgono tsa bona go tlhama le go tlhagisa ditlhangwa tse di maleba tse di kwadilweng, tse di bonwang le tse di dirisang ditlhangwa tsa mediantsi (bobegakgang) ka maitlhomo a a farologaneng. Go kwala go botlhokwa gonne go pateletsa barutwana go akanya ka thutapuo le mopeleto. Go rotloetsa barutwana go rulaganya le go potlakisa go ithuta puo le go oketsa nepagalo. Barutwana ba tla ithuta go kwala ditlhangwa tse di farologaneng tsa boitlhamedi le tsa tshedimosetso, ba simolola ka go dirisa matlhomeso jaaka tshegetso mme ka bonya a ithute go kwala mofuta o o rileng wa setlhangwa ka boena. Gape ba tla dirisa dikgato tsa go kwala go tlhagisa ditlhangwa tse di rulagantsweng e bile di kwadilwe ka thutapuo e e nepagetseng. Molebo wa dikgato tsa go kwala PPKT 11"